Кредитната експанзия продължава въпреки заплахите на БНБ
Рубрика: Кредитиране Източник: Dir.bg
Независимо от заплахите обаче конкуренцията между банките в потребителските и ипотечните кредити се изостря все повече. Банките непрекъснато атакуват различни сегменти потребители с нови продукти за финансиране на различни техни нужди - имоти, текущо потребление, образование, коли, техника, газификация, топлоизолация и др.
Най-бързо сякаш вървят надолу лихвите по кредити за строителство и покупка на жилище. Няколко банки намалиха лихвите и предложиха редица други примамливи условия за потенциалните си клиенти. Промоциите обикновено са при заявен кредит до края на 2004 г., след което вероятно ще ги удължат или въведат промоционалните параметри като традиционни.
Наред с новите тарифни условия банките разширяват и предлаганите видове кредити срещу ипотека и поръчителство. Свиват сроковете за одобрение на ипотечни кредити след представени всички документи - до 24 часа или до най-много - 48 часа.
Правят се и отстъпки в таксите за обслужване на заема, предоставят се и примамливи бонуси - безплатни задължителни застраховки "Живот" и имущество, както и кредитни и дебитни карти.
Увеличава се и срочността на ипотечните кредити - вече до 25 години. Две банки предлагат такъв дълъг срок - Хебросбанк и Райфайзенбанк.
Лихвите по жилищните кредити в лева вече паднаха под 8% - 7.99%. За заеми в евро и щатски долари лихви между 7% и 9% са вече практика. Предлагат се кредити в евро и за 7%. По-често падат лихвите на кредитите в чуждестранна валута, което е обяснимо.
Чака се банката, коато ще се престраши с годишни лихви под 10% за потребителски заеми срещу поръчителство. В момента лихвите по тези заеми се движат над 10.9% до 12-13%. Потребителските кредити (ако изключим ипотечните потребителски заеми) обезпечени с поръчителство или необзпечените (без поръчител) са далеч по-рискови за банките от класическите ипотечни кредити и затова лихвите ще останат по-високи.
Няма правило за това какви банки първи приемат риска да намалят лихвите - дали по-малки или по-големи и по-правило по-консервативни финансови институции. Малка банка - клон на чуждестранна банка, предлага най-ниските лихви по ипотечни заеми във валута; един от лидерите пък пусна най-ниски първоначални лихви по левови кредити.
ОББ първа премина психологическата граница от 8% за левови ипотечни кредити. Банката отпуска кредит при лихва 7.99% годишно, но само за първата година от договорния срок. Банката вече намали лихвата в края на юли до 10.95% годишно за целия период на кредита.
Райфайзенбанк намали от 16 октомври началните (за първата година) лихви по ипотечните си кредити в евро до 7.5% годишно и с 1% на потребителските в лева - до 10.5%-11.5%.
От средата на октомври 2004 г. Булбанк отново, след април т.г., намали годишните лихви по ипотечните си кредити в лева до 8.88% годишно. Намалени са таксите, облекчена е процедурата.
Банка Пиреос - клон София, също обяви нови условия по ипотечните кредити. Лихвата за първата година на заеми в евро е 7.0% годишно - най-ниска сред всички банки за заеми във валута. Лихвата по левови заеми е 9.5%, също за първата година.
Банка Хеброс намали в края на септември лихвите по кредитите си Хеброс дом във валута - за първите три години банката ги намали с 1.5% до 8.45% годишно.
Банка ДСК сви лихвите по доларовите ипотечни кредити до 7.5% годишно, а във евро - 8.5%.
Нека кажем пак най-важното: Съблазнителните сравнително ниски лихви са валидни само за първата година (или друг сравнително къс период, например 3 години) от кредитния договор.
Но по-важното е, че конкуренцията между банките се пренася и в отношението към клиента: сроковете за отговор на молбите за ипотечни кредити намаляват. Банките вече дават предварителен отговор и за един ден. За по-бърза оценка на кредитоискателите дори се структурират специални звена за ипотечни кредити, което значително доближи клиента до банката, като ще ускори отпускането на кредита и ще намали бюрокрацията.
Все още плахо се предлага услугата жилищни кредити без изискване за документи за доход. Официално само Банка ДСК е обявила, че приема искания за кредит "без обследване" на дохода, придобит може би някъде в чужбина (както е известно водещо изискване на банките за повечето видове кредит е постоянното местожителство в страната). Първа инвестиционна банка също обяви готовността си да отпуска кредити при такава процедура.
Най-мащабното навлизане на пазара на ипотечни кредити направи Юнионбанк. Банката заяви участието си на този пазар едва през август, като пусна наведнъж седем продукта за ипотечни кредити.
Четири банки предлагат и спестявания, обвързани с жилищни кредити.
продава Тристаен апартамент, 88 м2
София, Овча Купел 2 81 503 EUR
дава под наем Тристаен апартамент, 104 м2
София, Лозенец 950 EUR
продава Тристаен апартамент, 70 м2
София, Борово 69 900 EUR
Условия за ползване Политика за поверителност Контакти Реклама Помощ Инвестор.БГ АД © 2000-2019 Site by: Studio X